
	Konkurso organizatorius
	Laikinųjų nesudėtingųjų statinių įrengimo ir eksploatavimo konkursų organizavimo komisija

	Konkurso tikslas
	Nustatyti fizinį ar juridinį asmenį, kuris įgis teisę pastatyti laikinąjį statinį plane (pridedama) nurodytoje vietoje ir sudaryti sutartį su Marijampolės savivaldybe

	Paraiškų pateikimo terminas
	Iki 2026 m. birželio 2 d. 9.00 val.

	Komisijos posėdis
	2026 m. birželio 2 d. 10.00 val. (planuojamas)

	Galima veikla
	Prekyba ar įvairių paslaugų teikimas.

	Laikinajam statiniui priskirtas žemės sklypo plotas
	Iki 89 m² 

	Statinių užimamas žemės plotas
	Iki 52 m² 

	Naudojimo terminas
	5 metai su galimybe pratęsti terminą 3 metams, jeigu  statinys yra geros būklės tinkamas ir saugus naudoti, bei per visą laikinojo statinio eksploatacijos laikotarpį nei vienas asmuo, suinteresuotas veiklos vykdymu nesikreips į Marijampolės savivaldybės administraciją dėl laikinojo statinio šioje vietoje. Pratęsimų skaičius neribojamas.

	Reikalavimai architektūriniams ir konstrukciniams sprendiniams
	Statiniai turi būti estetiški, derėti urbanistinėje aplinkoje.
Fasadų apdaila – pasirinktina. Pvz.: profiliuoti, cinkuoti, dažyti metalo lakštai, medis, stiklas.
Statinys gali būti pagamintas gamykloje arba surenkamas vietoje. Pamatai turi būti lengvai demontuojami (pav. g/b blokai, sraigtiniai) arba laikinas statinys gali būti pastatomi kaip įrenginys (transporto priemonės) be pamato.
Statinio aukštis < 3,5 m

	Pradinis finansinis įnašas, minimalus finansinio įnašo kėlimo žingsnis
	Pradinis įnašas 1000 Eur. (metinis įnašas, mokamas kiekvienais metais atskirai, statinio eksploatacijos laikotarpiu)
Minimalus finansinio įnašo kėlimo žingsnis 10 Eur.

	Aukciono vieta ir laikas
	Marijampolės savivaldybė, J. Basanavičiaus a. 1, Marijampolė, kab. Nr. bus patikslintas.
2026 m. birželio 3 d. 9.30 val. (planuojamas, bus patikslinta) 

	Statinio architektūros vertinimo kriterijai
	Estetinė statinio išraiška - architektūrinių sprendinių kokybė, originalumas, novatoriškumas, dermė su esama urbanistine aplinka (vertinama vadovaujantis Lietuvos Respublikos statybos įstatymo 5 straipsniu, bei Lietuvos Respublikos architektūros 11 straipsniu)

	Kita informacija
	Šis konkursas skelbiamas, vadovaujantis Laikinųjų nesudėtingų statinių įrengimo ir eksploatavimo konkursų organizavimo ir vykdymo tvarkos aprašu, patvirtintu Marijampolės savivaldybės tarybos 2025-02-24 sprendimu Nr. 1-75 „Dėl laikinųjų nesudėtingųjų statinių įrengimo ir eksploatavimo konkursų organizavimo tvarkos aprašo patvirtinimo“.
Pastačius laikinąjį statinį, privaloma sutvarkyti, įrengti dalį  infrastruktūros - aikšteles, priėjimus, pagrindą laikinajam statiniui, jeigu laikinajam statiniui įrengti reikalinga -  pajungiama elektra ar vanduo. Visi šie darbai atliekami laikinojo statinio savininko – konkurso (aukciono) nugalėtojo lėšomis. 
Konkurso nugalėtojas įgyja teisę naudotis plane nurodyta žemės sklypo teritorija. Ši teisė įpareigoja nugalėtoją prižiūrėti šią jam priskirtą teritoriją – užtikrinti švarą (ištuštinti šiukšliadėžes, mechanizuotai ar rankiniu būdu šluoti pėsčiųjų takus, aikšteles, rinkti šiukšles, nukritusius lapus, pašalinti piktžoles tarp trinkelių ir nuo bortų), prižiūrėti želdynus (žolę pjauti ne rečiau kaip 2 kartus per mėnesį aktyvaus augimo metu, laikantis nustatytų šienavimo pabaigos terminų).
Sąlygose nurodytoje vietoje stovi šiuo metu neeksploatuojamas laikinasis nesudėtingasis statinys – prekybos (paslaugų) paviljonas. Statinio savininkas nelaimėjęs šio konkurso, per 20 darbo dienų, po aukciono nugalėtojo paskelbimo privalo pašalinti statinį ir sutvarkyti teritoriją.

	Kontaktiniai duomenys
	Šarūnė Čėplaitė, J. Basanavičiaus a. 1, Marijampolė, kab. 310 (darbo dienomis 8.00-17.00 val.), tel. +370-343-90035, 
el. paštas sarune.ceplaite@marijampole.lt 



